خوراسان بؤلگهسینده یاشایان تورکلرین فولکلوروندان اؤیکولر
یازار: اسماعیل سالاریان
بیلیندییی اوزهره ایراندا تورکلر اؤتهکی ائتنیکلرین ترسینه –کی، بؤلگهسل و محللی داغیلیما صاحیبدیرلر- اؤلکهنین گئنهلینده و هر یئرینده یاشاماقدادیرلار. ایراندا تورکلرین یاشادیغی ان اؤنملی بؤلگهلردن بیریسی ده تورک کولتورونون تاریخی بئشیکلریندن و قایناقلاریندان اولان خوراسان بؤلگهسیدیر.
گونوموز خوراسان بؤلگهسینده تورکلرین نوفوسو یاخلاشیق ۵ میلیونون اوزهریندهدیر.
خوراسان بؤلگهسینده تورک دونیاسینین بیر چوخ بؤلگهسینده راستلادیغیمیز تورک بویلارینا عئینن راستلاماقداییق و خوراسان بؤلگهسی تورک بویلارینین چئشیتلیلییی آچیسیندان بلکه ده ان زنگین بؤلگهلریمیزدن بیریسیدیر.
خوراسان بؤلگهسیندهکی بللی-باشلی تورک بویلاریندان شونلارین آدلارینی وئرهبیلهریک:
۱-بایات ۲- قاراچورلو ۳- ایمرالی ۴- بوکانلی ۵- جویانلی ۶- پهلیوانلی ۷- بورانلی ۸- قیلیجقانلی ۹- تیمورتاش ۱۰- ناردین ۱۱- قووداری ۱۲- آوشار ۱۳- قاراقویونلو ۱۴- گرایلی ۱۵- انایولو ۱۶- قارایی ۱۷- ابیوئردی ۱۸- اجرلی ۱۹- قاجار ۲۰- قیزیلباش ۲۱- اؤزدمیرلی ۲۲- بوقمنجی ۲۳- اؤزبک ۲۴- بلوی ۲۵- جانی قوربانی ۲۶- چاغاتای ۲۷- شاهسئون ۲۸- جالاییر ۲۹- جاوانشیر ۳۰- چوله ۳۱- خلج ۳۲- ساروانلی ۳۳- شاملی ۳۴- قارشی قیزیلی ۳۵- قاراگؤزلو ۳۶- کهیرلی ۳۷- بوباشی ۳۸- تاتار. و باشقالاری…
باشقا تورک بؤلگهلرینده اولدوغو گیبی خوراسان بؤلگهسینده یاشایان تورکلر ده چوخ زنگین بیر خالق ادبیاتینا و فولکلور اؤرنکلرینه صاحیبدیرلر.
سؤز قونوسو تانیتیلان کیتابدا خوراسان بؤلگهسیندهکی تورکلردن درلنمیش اولان بیر چوخ داستان و اؤیکویه یئر وئریلمیشدیر.
اومود ائدیریک کی، بوتون تورک بؤلگهلریمیزده دویارلی آیدینلاریمیز و گنجلریمیز سایهسینده فولکلوروموز، ناغیللاریمیز و اؤیکولریمیز جیددی بیر بیچیمده درنهلهرک یایینلاناجاقدیر.
بیز بو کیتابین یایینلانماسینی بوتون تورکائلی’نه و تورک اولوسونا تبریک ائدر و اولوسوموزون داها دا حاقائدهجهیی یئرلره گلمهسینی دیلهییریک.
اویاری و آچیقلاما: خوراسان تورکجهسی (تورکی خُراسانی) تئریمی یانلیش ایفادهدیر. ایران تورکجهسی، آذری/آزری تورکجهسی، آزربایجان تورکجهسی، همدان تورکجهسی، سونغور تورکجهسی، قاشقایی تورکجهسی، بوچاقچی تورکجهسی، خلج تورکجهسی و بونلار گیبی ایفادهلر یانلیش ایسه خوراسان تورکجهسی تئریمی ده بیر او قدر یانلیشدیر.
بیزیم دیلیمیزین و اولوسوموزون آدی یالنیز و یالنیز ‘تورک’دور.
باتور اولجایتو تالای
]
azb_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab bjn_Arab unk